Diari Oficial de la Generalitat Valenciana


Sumari del DOGV 7373, del 02-10-2014 (2014/8930)

Notificació de la resolució de caducitat dictada en el procediment de declaració d'interés comunitari per a una planta recicladora de casquets, marbre i material de construcció a Novelda. Expedient número DIC-02/0313.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7373

Data del DOGV
:   02-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8930


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la resolució de caducitat dictada en el procediment de declaració d'interés comunitari per a una planta recicladora de casquets, marbre i material de construcció a Novelda. Expedient número DIC-02/0313. [2014/8930]  
Atés que han resultat infructuoses les gestions realitzades per a efectuar la notificació dirigida a Hilario Cañada Montes en representació de la mercantil Triturca, SL, d'acord amb el que preveu l'article 59.4 de Llei 30/1992, del Règim Jurídic de les Administracions Públiques i del Procediment Administratiu Comú es procedix a la seua notificació per mitjà del present edicte.  
Acte que es notifica: resolució del cap del Servici Territorial d'Urbanisme.  
Expedient DIC-02/0313. Novelda. Declaració d'interés comunitari per a planta recicladora de casquets, marbre i material de construcció, promogut per Triturca, SL.  
El cap del Servici Territorial d'Urbanisme, el dia 13 de setembre de 2012 va dictar la resolució següent:  
«Vist l'expedient de referència i sobre la base dels següents antecedents i fonaments:  
  
Antecedents de fet  
Primer. Amb data 12 de març de 2002, va tindre entrada en el registre de la llavors Conselleria d'Obres Públiques, Urbanisme i Transports (hui d'Infraestructures, Territori i Medi Ambient) la solicitud de declaració d'interés comunitari per a planta recicladora de grava, marbre i material de construcció, en terrenys classificats pel planejament vigent en el municipi com a sòl no urbanitzable.  
Segon. Amb data 22 de setembre de 2009, se li va notificar l'informe emés per la Confederació Hidrogràfica del Xúquer i se li va requerir la necessària esmena de les deficiències allí observades, i se li concedia un termini de 15 dies per a esmenar i presentar documentació; tal requeriment va ser reiterat en les dates 26 de febrer de 2010 i 8 de juny de 2011, i se l'advertia de l'arxivament de l'expedient iniciat si transcorreguts tres mesos des de la seua recepció seguira sense donar-li compliment efectiu. Tot això a l'empara del que establix l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Tercer. Ha transcorregut més d'un any des del venciment de l'esmentat termini sense que fins a la data conste que s'haja aportat la documentació requerida.  
  
Fonaments jurídics  
Primer. De conformitat amb el que disposa el mencionat article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan es produïsca la paralització d'un procediment iniciat a solicitud de l'interessat per causa imputable a ell, l'Administració l'advertirà que, transcorreguts tres mesos, es produirà la seua caducitat. Una vegada consumit este termini sense que el particular requerit realitze les activitats necessàries per a reprendre'n la tramitació, l'Administració acordarà l'arxivament de les actuacions.  
Segon. D'acord amb el que disposa l'article 11.2 del Decret 135/2011, de 30 de setembre, del Consell, pel qual s'aprova el Reglament d'Òrgans Territorials, d'Avaluació Ambiental i Urbanístics de la Generalitat, és competència del cap del Servici Territorial d'Urbanisme adoptar la resolució per la qual es declare la caducitat del procediment de referència.  
A la vista dels antecedents fàctics i fonaments jurídics exposats, resolc:  
  
Únic  
Declarar la caducitat de l'expedient tramitat i en conseqüència ordenar l'arxivament del procediment.   
Contra la present resolució, que no posa fi a la via administrativa, i de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pot interposar recurs d'alçada davant del director general d'Avaluació Ambiental i Territorial, en el termini d'un mes comptat a partir de l'endemà a la data de rebut de la present notificació. Tot això sense perjuí que es puga exercitar qualsevol altre recurs o acció que crega oportú».  
  
  
Alacant, 20 d'agost de 2014.- El director general d'Avaluació Ambiental i Territorial: Juan Manuel Giner Corell.